CELEX: 32021R0269
Language: hu
Date: 2020-12-04 00:00:00
Title: A Bizottság (EU) 2021/269 felhatalmazáson alapuló rendelete (2020. december 4.) az (EU) 2020/427 felhatalmazáson alapuló rendeletnek az (EU) 2018/848 európai parlamenti és tanácsi rendelet II. mellékletében foglalt, ökológiai termékekre vonatkozó egyes részletes termelési szabályokat érintő módosítások alkalmazásának kezdőnapja tekintetében történő módosításáról (EGT-vonatkozású szöveg)

2021.2.22.   
               
               
                  HU
               
               
                  Az Európai Unió Hivatalos Lapja
               
               
                  L 60/24
               
            
         A BIZOTTSÁG (EU) 2021/269 FELHATALMAZÁSON ALAPULÓ RENDELETE
         (2020. december 4.)
         az (EU) 2020/427 felhatalmazáson alapuló rendeletnek az (EU) 2018/848 európai parlamenti és tanácsi rendelet II. mellékletében foglalt, ökológiai termékekre vonatkozó egyes részletes termelési szabályokat érintő módosítások alkalmazásának kezdőnapja tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről szóló, 2018. május 30-i (EU) 2018/848 európai parlamenti és tanácsi rendeletre (1) és különösen annak 12. cikke (2) bekezdésének e) pontjára, 14. cikke (2) bekezdésének c) pontjára, valamint 15. cikke (2) bekezdésének a) és d) pontjára,
         mivel:
         
                     (1)
                  
                  
                     A Covid19-világjárvány kitörése és az annak nyomán kialakult népegészségügyi válsághelyzet miatt az (EU) 2020/1693 európai parlamenti és tanácsi rendelet (2) egy évvel későbbre halasztotta az (EU) 2018/848 rendelet alkalmazásának kezdőnapját és az (EU) 2018/848 rendeletben említett kapcsolódó időpontokat.
                  
               
                     (2)
                  
                  
                     Az (EU) 2020/427 felhatalmazáson alapuló bizottsági rendelet (3) módosította az (EU) 2018/848 rendeletet egyes, ökológiai termékekre vonatkozó részletes termelési szabályok tekintetében. A jogbiztonság érdekében indokolt úgy rendelkezni, hogy a szóban forgó termelési szabályok az (EU) 2018/848 rendelet alkalmazásának kezdőnapjától legyenek alkalmazandók.
                  
               
                     (3)
                  
                  
                     Az (EU) 2020/427 felhatalmazáson alapuló rendeletet ezért ennek megfelelően módosítani kell.
                  
               
                     (4)
                  
                  
                     Tekintettel arra, hogy e rendelet alkalmazását sürgősen meg kell kezdeni, a rendeletnek az Európai Unió Hivatalos Lapjában való kihirdetése napján hatályba kell lépnie és 2021. január 1-jétől alkalmazandónak kell lennie,
                  
               ELFOGADTA EZT A RENDELETET:
         
            1. cikk
            Az (EU) 2020/427 felhatalmazáson alapuló bizottsági rendelet 2. cikkének második bekezdése helyébe a következő szöveg lép:
            „Ezt a rendeletet 2022. január 1-jétől kell alkalmazni.”
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 4-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 150., 2018.6.14., 1. o.
         
         
            (2)  Az Európai Parlament és a Tanács (EU) 2020/1693 rendelete (2020. november 11.) az ökológiai termelésről és az ökológiai termékek jelöléséről szóló (EU) 2018/848 rendeletnek az alkalmazása kezdőnapja és a rendeletben említett bizonyos egyéb időpontok tekintetében történő módosításáról (HL L 381., 2020.11.13., 1. o.).
         
            (3)  A Bizottság (EU) 2020/427 felhatalmazáson alapuló rendelete (2020. január 13.) az (EU) 2018/848 európai parlamenti és tanácsi rendelet II. mellékletének egyes ökológiai termékekre vonatkozó részletes termelési szabályok tekintetében történő módosításáról (HL L 87., 2020.3.23., 1. o.).